มงคลเพชร เปิดหมดเปลือก มี โคตรมวยสารคาม เป็นไอดอล
สร้างผลงานชิ้นโบแดงตั้งแต่ไฟต์แรก สำหรับอดีตแชมป์รุ่นซูเปอร์เฟเธอร์เวตสนามมวยเวทีลุมพินี และนักชกคู่ดุเดือดจากสนามมวยช่อง 7 สีอย่าง มงคลเพชร เพชรยินดีอะคาเดมี ที่เป็นตัวแทนประเทศไทย ขึ้นชกในศึก ONE: ETERNAL GLORY พร้อมสั่งสอนบทเรียนมวยไทยที่เหนือชั้นกว่าให้กับ อเล็กซี เซเรพิซอส แชมป์ WMC ชาวนิวซีแลนด์ เมื่อวันเสาร์ที่ผ่านมา ,นักชกหนุ่มจากร้อยเอ็ดวัย 23 ปี ก้าวออกจากหลังเวทีด้วยเพลงเปิดตัว ความเชื่อ ของบอดี้สแลม สร้างความฮึกเหิมให้กับเจ้าตัว ในขณะที่ เพชร อเล็กซี เซราพิซอส เดินออกมาด้วยสีหน้าสบายๆ เมื่อทั้งคู่ยืนอยู่ใจกลางของสังเวียนมวยกรง สวมนวม MMA ใช้กติกามวยไทย 3 ยก ท่ามกลางผู้ชมแน่นสนามอิสโตรา เสนายัน,มงคลเพชร เป็นฝ่ายสวมบทบู๊เปิดเกมไปก่อน ด้วยการยัดเยียดอาวุธทั้งรัดคอตีเข่า ถีบ และศอกที่ถนัด อัดใส่คู่ต่อสู้ได้อย่างรวดเร็วและรุนแรงกว่า จนยกที่ 2 ศอกแผลงฤทธิ์ชนิดทำเอา อเล็กซี ได้เลือดที่หางคิ้วขวา กรรมการสั่งเบรกให้แพทย์สนามตรวจเช็ก เป็นอันชกต่อได้ อเล็กซี ที่เลือดไหลไม่หยุดแต่ใจเกินร้อยเดินหน้าสู้ไม่ถอย,แต่อย่างไรก็ตาม ยังคงเป็น มงคลเพชร ที่ควบคุมเกมได้ตลอด ครบ 3 ยก กรรมการจึงชูมือให้นักชกไทยเป็นฝ่ายชนะคะแนนไปแบบเอกฉันท์,นอกจากความปลื้มอกปลื้มใจ ที่ประเดิมชัยชนะบนสังเวียนระดับโลกอย่าง วัน แชมเปียนชิพ ได้สำเร็จแล้ว มงคลเพชร ยังเผยว่าอนาคตอยากโด่งดังเหมือนนักชกในดวงใจ โคตรมวยสารคาม แสนชัย พี.เค.แสนชัยมวยไทยยิม ยอดมวยไทยตัวจริง ที่ครองตำแหน่งขวัญใจแฟนมวยชนิดที่หาใครมาแทนที่ได้ยาก โดย มงคลเพชร พยายามเลียนแบบอาวุธของ แสนชัย ตั้งแต่เริ่มหัดมวยใหม่ๆ จนปัจจุบัน,ผมชื่นชอบพี่แสนชัยมากครับ สมัยที่ผมเริ่มหัดชกมวยแรกๆ ก็เอาเขาเป็นฮีโร่ อยากเก่งเหมือนเขา ศึกษาลีลาท่าทางการออกอาวุธของเขามาตลอด ทั้งจากทีวี วิทยุ และหนังสือพิมพ์ พี่เขาเก่งตั้งแต่เด็กจนทุกวันนี้ เก่งทั้งชกเมืองไทยและเมืองนอก ผมว่าเขาคือตำนานมวยไทยที่ทั่วโลกยอมรับ ซึ่งผมเองจะพยายามสร้างผลงานให้ดีเหมือนเขาให้ได้เช่นกัน,นี่เป็นเพียงบันไดก้าวแรกบนเวทีระดับโลกของ มงคลเพชร เพชรยินดีอะคาเดมี และด้วยวัยเพียง 23 ปี หนทางนี้จึงอีกยาวไกล เจ้าตัวจึงอยากขอกำลังใจจากแฟนมวย ช่วยติดตามผลงานและเป็นกำลังใจให้ตลอดไป โดยจะตั้งใจทำหน้าที่ให้ดีที่สุดด้วย.
สร้างผลงานชิ้นโบแดงตั้งแต่ไฟต์แรก สำหรับ มงคลเพชร เพชรยินดีอะคาเดมี ที่เป็นตัวแทนประเทศไทย ขึ้นชกในศึก ONE: ETERNAL GLORY พร้อมสั่งสอนบทเรียนมวยไทยที่เหนือชั้นกว่าให้กับ อเล็กซี เซเรพิซอส
วัน แชมเปียนชิพ,โคตรมวยสารคาม,แสนชัย พี.เค.แสนชัยมวยไทยยิม,มงคลเพชร เพชรยินดีอะคาเดมี